Avem o știre de ultimă oră. S-a anunțat și dispariția lui Brian.
Zeci de protestatari s-au adunat în cartierul
unde locuiesc părinții lui Brian…
…nu vor pleca până nu vor primi răspunsuri.
Faceți loc!
Ce lovitură de teatru! Acum avem doi tineri care lipsesc.
Așa am reacționat la dispariția lui Brian:
„Nu a dispărut, fuge.”
Nimeni nu știe unde e. Nici poliția, nici FBI-ul.
Nici părinții lui.
Experții s-au întrebat dacă e genul care s-ar sinucide
sau, mai degrabă, e genul care ar fugi.
Gabby încă era dispărută,
iar singurul om care era cu ea a dispărut și el.
După Gabby, a dispărut și Brian,
dar eu încă nu-mi găsisem fiica și trebuia s-o găsesc.
Presa a devenit preocupată de dispariția lui Brian,
dar în acel moment, ne trebuia un cadavru ca să dovedim o crimă.
Nu-l puteam aresta pe Brian, așa că am încercat să o găsim pe Gabby.
CAZUL PETITO: OMUCIDERE ÎN SUA
Autoritățile încă nu ne-au informat unde e Gabby.
Autoritățile le cer celor care i-au văzut să contacteze FBI-ul.
Am cerut ajutorul publicului, iar lumea n-a ezitat.
Primeam în jur de 200-300 de ponturi zilnic,
din toată țara.
Cineva a postat azi că a găsit o imagine cu Gabby,
pe fundalul pozei etichetate de altcineva.
Mă uitam pe telefon și am văzut o postare pe TikTok
a unei fete pe nume Miranda.
Bună! Mă numesc Miranda Baker, iar pe 29 august,
eu și iubitul meu l-am luat pe Brian de la Parcul Național Grand-Teton.
Sper să ajut la identificarea lui, fiindcă l-am văzut pe TikTok.
Mă gândeam că seamănă cu cel pe care l-am luat la autostop.
Așa că l-am sunat pe șeriful din comitatul Teton.
Ultimul loc unde a fost văzută duba
ne-a ajutat enorm să restrângem zona de căutare.
Cred că în a două săptămână din septembrie
am început cu adevărat să auzim ceva despre Gabby.
Când un călător dispare, comunitatea află foarte repede.
Era peste tot pe social media.
Nu s-a stabilit clar dacă era Gabby…
Eram atenți la cronologie.
FBI-ul a estimat că a dispărut între 21 și 24 august,
când noi nici nu eram acolo.
Pe 27 august,
căutam un loc unde să rămânem peste noapte.
Un prieten ne-a recomandat Spread Creek.
Am venit, am dormit și ne-am continuat drumul.
Montam clipul nostru pentru YouTube, filmat la Spread Creek, pe 27 august.
Eram lângă telefon
și am primit o notificare de la un amic care călătorea cu rulota.
Scria așa: „Red White și Bethune, uitați-vă pe orice filmare.
Cronologia s-a schimbat.”
Am citit postarea celor de la parcul național,
unde se vorbea despre 27 sau 28 august.
Am devenit brusc palidă și lividă, fiindcă mi-am dat seama că am filmarea.
E duba ei.
E duba lui Gabby!
Am decis să postez filmarea și s-o fac cât se poate de repede.
ASTA E DUBA LUI GABBY PETITO?
Când ne-am trezit a doua zi, avea peste un milion de vizualizări.
Aproape am sărit de pe scaun. Tocmai găsiseră imagini cu duba.
Eram la centrul de comandă când am primit filmarea lui Bethune.
Părea că era în zona Spread Creek.
Odată ce am ajuns la locul unde duba lor era parcată,
m-am uitat la filmare și am recunoscut copacii,
iar urmele lăsate de dubă pe pământ erau acolo.
Asta ne-a permis să validăm informațiile pe care le aveam
de la companiile telefonice, ca să restrângem zona de căutare.
19 SEPTEMBRIE
În a doua zi de căutări, am verificat fundul râului
de lângă zona unde se știa că au campat ultima dată.
În zonele sălbatice se recomandă căutarea călare,
așa că un echipaj călare a verificat de-a lungul cursului râului,
iar echipa noastră căuta pe jos.
Dintr-odată,
un membru al echipei a văzut ceea ce credea că era un cadavru.
Era întinsă într-o parte și era înfășurată într-un pulover.
Ultima dată când am avut confirmarea că Gabby era în viață a fost pe 27 august.
Am găsit-o abia pe 19 septembrie.
Bănuiam că în acel interval de timp a rămas în aceeași poziție.
În fața ei era o zonă arsă pe pământ, ca și când cineva încercase să facă focul,
dar n-am găsit materiale de aprindere a focului.
N-avea bocancii în picioare. Erau lângă cadavru, lângă acea zonă arsă.
Nu stătea într-o poziție naturală,
iar anchetatorii au crezut că locul crimei a fost modificat voit.
Deasupra parcului național s-a impus zonă de interdicție aeriană.
Însă televiziunile de știri și-au trimis elicoptere spre zona de căutare.
A trebuit să protejăm rapid locul crimei,
cât și demnitatea lui Gabby.
Mai târziu, medicul legist a decis că Gabby a fost ucisă
prin traumatism violent și strangulare manuală.
LEZIUNE CAUZATĂ DE STRANGULARE
A fost…
Am avut sentimente contradictorii.
Toți speram la un alt deznodământ.
Supervizorul de la FBI s-a dus imediat să anunțe familia,
ca să audă de la noi, nu de la presa națională.
BIROUL ȘERIFULUI DIN COMITATUL TETON
În dimineața zilei de 19,
am fost anunțați că…
au găsit rămășițe ce par a fi ale fiicei noastre, Gabby.
L-am întrebat: „Ești sigur?
Trebuie să fii sigur înainte să-mi anunț soția.”
Mi-a zis: „O să-ți arăt ceva, deși nu vreau,
dar poate poți identifica niște lucruri.”
Era Gabby…
întinsă pe pământ,
pe partea stângă, în poziție fetală.
Părul îi ieșea din gluga pe care o avea pe cap.
Era întinsă…
era pe pământ de câteva săptămâni…
în sălbăticie.
A fost lăsată acolo ca un gunoi, de cineva care trebuia s-o iubească.
M-am prăbușit la pământ. Și a trebuit să-mi iau telefonul…
să mă calmez,
s-o sun pe Niki
și să-i apelez pe Joe și Tara într-o videoconferință,
ca să le spun de la 3.200 km că fiica noastră era moartă.
A fost cel mai oribil apel din viața mea.
Îmi amintesc că pe 19 septembrie am fost anunțat telefonic
că fiica mea a murit.
Nu-mi amintesc nimic.
TARA PETITO, MAMA VITREGĂ A LUI GABBY
A fost cea mai oribilă zi din viața noastră.
Mă gândesc la ultimele clipe.
Sunt sigur că era… speriată.
Iar când era speriată, ne suna pe mine, pe Jim, pe tine sau pe Niki.
Așa că…
Nu știu pe cine a sunat atunci.
Am deschis ușa glisantă din spate, fiindcă copiii erau afară,
și i-am chemat în casă.
Voiam ca eu să-mi anunț copiii.
Nu m-am mai simțit atât de oribil.
Am izbucnit în lacrimi.
Cred că nici acum n-am procesat pe deplin ce s-a întâmplat.
A fost prima dată când le-am văzut pe fete plângând.
Știau că sora lor n-o să mai vină acasă.
Am primit un mesaj de la un reporter.
M-a întrebat: „Ai văzut știrile?”
Mi-a stat inima.
Mi-a spus că au găsit cadavrul.
A fost prima dată în viața mea când chiar am rămas fără cuvinte.
N-am mai simțit așa ceva.
Cel mai rău lucru nu e să pierzi pe cineva.
Ea a fost luată de lângă mine.
Altcineva a decis că are dreptul
să ia de lângă mine o persoană iubită, pentru totdeauna.
Avem vești despre dispariția lui Gabby Petito…
Mă uitam la o emisiune de știri.
Au anunțat printr-o știre de ultimă oră că i-au găsit cadavrul.
Am fost devastat.
Ea a fost prima mea iubire.
Când s-a anunțat la știri că i s-a găsit cadavrul,
n-am știut ce să cred.
Voiam să închid televizorul
sau să mă trezesc, fiindcă credeam că e un coșmar.
Ancheta a luat amploare odată ce am găsit cadavrul lui Gabby.
Trebuia să vedem cine era suspect
și cum putem aduna probe pentru a instrumenta cazul în viitor.
27 AUGUST
Știm că pe 27 august, în jurul orei 13:00,
Brian și Gabby erau la restaurantul Merry Piglets din Jackson.
Acolo, o femeie a văzut cum Gabby și Brian se certau.
Se părea că Brian era foarte supărat. Pot să spun că era chiar furios.
VOCEA MARTOREI
S-au ridicat brusc și au ieșit din restaurant.
Gabby era foarte supărată. Plângea.
ORA 13:45
Pe 27 august, când m-a sunat,
mă gândesc că, dacă aș fi răspuns la telefon,
aș fi ajutat-o sau ar fi fost alt deznodământ.
Apoi, s-au dus la Whole Foods, unde au fost surprinși pe cameră.
După ce au plecat de acolo,
s-au îndreptat spre Spread Creek, părăsind orașul Jackson.
În filmarea soților Bethune apare și duba albă,
între orele 18:00 și 18:30.
Am trecut pe lângă dubă și părea închisă, cu luminile stinse,
așa că am presupus că au ieșit la drumeție sau profită de natură.
În jurul orei 19:15,
i-a trimis ultimul mesaj mamei sale.
VĂ DESPĂRȚIȚI?
Îi spunea că ar face mai mulți bani dacă ar călători singură.
NU, DAR AȘ CÂȘTIGA MAI BINE DACĂ AȘ CĂLĂTORI SINGURĂ
Am reușit să analizăm cum și-a folosit calculatorul.
În jurul orei 20:30, transfera fișiere pe hard-diskul calculatorului,
deci bănuim că era în viață în acea perioadă,
fiindcă erau fișiere video.
Iar ea mereu realiza acest transfer de fișiere.
Însă nu avem informații că Gabby ar fi fost în viață ziua următoare.
I-am verificat toate dispozitivele, cum ar fi telefonul și calculatorul,
iar în acel moment nu s-a mai deplasat.
Ancheta a determinat că Brian a ucis-o și i-a mutat cadavrul unde l-am găsit.
28 AUGUST
Pe 28 august, Brian a părăsit zona Spread Creek
și s-a îndreptat spre zona de campare Colter Bay.
28 AUGUST
Pe drum a făcut fotografii.
Fotografia peisajul, dar a făcut și multe poze
cu schelete ale animalelor care au decedat.
Pe 29 august,
datele de la turnurile de telefonie ne-au indicat că la ora 13:20
a sunat-o pe mama lui, Roberta, și a vorbit 55 de minute cu ea.
Apoi, tatăl lui a contactat un avocat.
Au continuat să se sune reciproc până în jurul orei 15:30.
Pe măsură ce Brian urca, avem desfășurătoare telefonice care ne confirmă
că s-au trimis mesaje SMS către telefonul lui Gabby,
care era în zona Spread Creek.
SUNT LA CENTRUL DE INFORMARE TURISTICĂ
ABIA AȘTEPT SĂ VEZI MUNȚI! AȘ VREA SĂ POȚI ÎNĂLȚA DRONA
Bună! Mă numesc Miranda Baker, iar pe 29 august,
eu și iubitul meu l-am luat pe Brian de la Parcul Național Grand-Teton.
Pe 29 august, la ora 17:55,
Miranda Baker l-a luat pe Brian la autostop
și l-a dus spre orașul Jackson, în partea de sud.
În jurul orelor 18:30 sau 18:45, Norma Jean l-a luat la ocazie pe Brian,
iar ea l-a dus până la intrarea în campingul Spread Creek,
unde abandonase duba.
MĂ MIR CĂ PRIMEȘTI MESAJELE VII MÂINE DUPĂ MINE?
Mesajele de pe telefonul lui Gabby au fost citite doar când Brian s-a întors
în zona Spread Creek, unde era telefonul lui Gabby.
TE IUBESC! PE MÂINE!
Mesajele dintre cele două telefoane s-au transmis aproape instantaneu.
Brian ținea ambele telefoane și vorbea cu el însuși.
Era evident că încerca să-și creeze un alibi.
30 AUGUST
Pe 30 august, Brian a plecat din Wyoming, înapoi în Florida.
S-a trimis un mesaj de pe telefonul lui Gabby către cel al mamei sale,
în care îi cerea să vorbească cu bunicul, fiindcă el a contactat-o pe Gabby.
A oprit la mai multe benzinării.
Am aflat că a folosit cărțile de credit ale lui Gabby ca să plătească benzina.
Tot atunci s-au transferat și bani pe Zelle,
de la Gabby către Brian.
AȚI EFECTUAT UN TRANSFER PRIN ZELLE
Avea și un mesaj: „Adio, Brian! N-o să-ți mai cer altceva.”
S-au transferat 700 de dolari din contul lui Gabby, în cel al lui Brian.
Știm că Gabby era decedată, iar Brian era cel care folosea mai multe dispozitive,
ca să-și trimită mesajul.
Astfel, n-a mai fost persoană dispărută,
ci a devenit fugar căutat de autorități.
POATE FI ÎNARMAT ȘI PERICULOS
Pe 23 septembrie, s-a emis mandat de arestare pe numele lui Brian.
E posibil să aibă armă, nu?
Da.
E ultima șansă! Dacă ești în magazie, ieși de acolo!
Tocmai s-a emis mandat de arestare pe numele lui Brian Laundrie.
FBI-ul cere ajutorul publicului ca să-l găsească.
Doar FBI-ul a primit în jur de 4.000 de ponturi.
Mi s-a arătat ceva pe YouTube.
În imagine, se vede cum cineva se tot apleacă și se tot ridică.
Mulți oameni au spus că seamănă foarte mult cu Brian Laundrie.
Autoarea pozei a spus că el a fugit în pădure când trecea mașina poliției.
E posibil ca Brian Laundrie să fi fost văzut în Ocala, Florida.
Vânătorul de recompense supranumit „Dog” s-a alăturat căutării lui Brian.
Știu că puștiul mă cunoaște. Probabil îmi e fan.
E de-ajuns o urmă cât de mică ca să-l prindem.
Ca să aflăm ce a urmat, trebuie să-i reconstituim pașii lui Brian.
În dimineața zilei de 14 septembrie,
cu trei zile înainte ca părinții lui Brian să-i anunțe dispariția,
am aflat că cineva și-a lăsat mașina în parc
pe o perioadă îndelungată de timp.
Lucrul ăsta s-a raportat poliției din North Port.
Au verificat numărul de înmatriculare și s-a aflat că era mașina lui Laundrie.
După ce au aflat că s-a lăsat o amendă pe mașină,
soții Laundrie au luat mașina din parc și au dus-o acasă.
E Mustangul ăsta?
Unde e Gabby?
Au anunțat polițiștii că parcul unde au găsit mașina
era printre locurile preferate de Brian pentru drumeții.
Am aflat că Brian le-a spus părinților că merge într-o drumeție,
ca să scape de stresul provocat de oamenii
care s-au adunat în fața casei familiei Laundrie.
Vrem răspunsuri!
Și-a pus în rucsac echipament de drumeție, un cort și mâncare.
Ei credeau că o să se întoarcă.
Nu era neobișnuit ca Brian să facă ieșiri de câteva zile în pădure.
Din acest motiv, soții Laundrie n-au anunțat poliția despre mașină,
fiindcă sperau că o să se întoarcă acasă.
Poliția a recunoscut că i-a pierdut urma lui Brian Laundrie,
după ce l-au confundat cu mama lui.
POLIȚIA A SPUS CĂ EU ȘI BRIAN AVEM ACEEAȘI CONSTITUȚIE
BRIAN N-AR FI ÎNCÂNTAT
DA, TOȚI RÂD DE REPLICA ASTA, FIINDCĂ E DEPARTE DE ADEVĂR
SCUND, DURDULIU ȘI CU FUNDUL MARE
SAU SCUND, VIOI ȘI CU CORPUL DE FORMA UNEI PERE
CRED CĂ ERA DIN CAUZA PĂLĂRIEI
ȘI-AU PUS CEI MAI BUNI OAMENI LA SUPRAVEGHERE
Pe 18 septembrie,
am început să-l căutăm pe Brian în parcul unde s-a găsit Mustangul.
N-a fost o căutare ușoară.
Pârâul Myakkahatchee și Rezervația Carlton
delimitează un parc imens.
Are o lungime de 100 km pătrați, deci peste 8.000 ha.
O să vedeți poteca acolo, dar există și căi secundare.
Am colaborat cu partenerii locali și statali.
Au existat și agenții de voluntari.
Echipa a doua o să verifice în comitatul Sarasota.
Toți voiau să participe la căutare.
Am încercat să localizăm cu drone orice activitate vizibilă.
Poate un ambalaj aruncat sau o urmă termică.
Am pus și câinii să adulmece mirosul,
dar au fost atacați de aligatori.
A și plouat câteva săptămâni bune,
așa că parcul a fost inundat complet,
apa ajungând până la talie sau piept în zonele unde căutam.
Oamenii au umblat prin apă săptămâni întregi
ca să-l găsească pe Brian.
20 OCTOMBRIE
BRIAN LIPSEA DE 37 DE ZILE
Pe 20 octombrie,
directorii parcului au permis accesul publicului în parc,
care era închis din cauza inundațiilor.
Am fost informați că soții Laundrie aveau de gând să meargă în parc
imediat ce s-a deschis, ca să-l găsească pe Brian.
Oamenii legii s-au dus și ei.
Soții Laundrie și-au început căutarea în jurul orei șapte dimineața.
Știau unde mergea fiul lor în drumeții și știau unde îi plăcea să campeze.
Tensiunea se simțea în aer.
Erau impasibili.
La o oră după ce au început căutarea,
Chris Laundrie a găsit sacul impermeabil al lui Brian.
După 45 de minute,
s-au găsit rămășițele lui Brian.
Erau la aproximativ 1,6 km de locul unde-și parcase mașina.
Lucrurile lui era încă acolo.
Hainele lui erau încă acolo.
Pantofii lui erau încă acolo.
Dar cadavrul lui s-a descompus până la oase.
RĂMĂȘIȚE SCHELETICE
Conform raportului de autopsie, cauza morții
a fost sinucidere prin plagă împușcată la cap.
SINUCIDERE PRIN ÎMPUȘCARE
Părinții i-au găsit rămășițele.
Am fost stupefiată. Era incredibil, credeam că era o știre falsă.
Mi-am zis: „Cum așa? Nu are logică.”
Am fost furioasă. Voiam doar răspunsuri.
Iar când i-au găsit rămășițele, știam că n-o să le mai primesc.
Știu că aveți întrebări, dar încă n-avem toate răspunsurile.
Ne străduim să vă oferim acele răspunsuri.
În interiorul sacului impermeabil erau poze cu Gabby și Brian.
Era și un carnețel impermeabil în care Brian a scris.
A scris mai multe scrisori familiei,
în special, să le spună că-i iubește și să-și ia rămas-bun.
M-AM SINUCIS LÂNGĂ ACEST PÂRÂU, SPERÂND CĂ ANIMALELE O SĂ MĂ SFÂȘIE
Era și o poveste
în care spunea ce i s-a întâmplat lui Gabby.
A FOST O TRAGEDIE NEAȘTEPTATĂ
AM FUGIT SPRE DUBĂ CA SĂ TRAVERSEZ RÂUL
AM AUZIT UN POCNET ȘI UN ȚIPĂT ABIA MAI VEDEAM
CÂND AM GĂSIT-O, ABIA RESPIRA ȘI GÂFÂIA
ERA ÎNGHEȚATĂ, TEMPERATURA SCĂZUSE
CÂND AM SCOS-O PE GABBY DIN APĂ, NU PUTEA SĂ-MI SPUNĂ CE O DOARE
ÎN TIMP CE O CĂRAM, SCOTEA ÎNCONTINUU SUNETE DE DURERE
M-AM ÎNTINS LÂNGĂ EA ȘI MI-A VORBIT ÎN TIMP CE TREMURA VIOLENT
ȘI GÂFÂIA DE DURERE, IMPLORÂND SĂ-I CURM SUFERINȚA
AȘA CĂ I-AM LUAT VIAȚA MI S-A PĂRUT CĂ A FOST UN GEST MILOSTIV
DAR, DIN CLIPA ÎN CARE AM DECIS SĂ O SCAP DE DURERE,
AM ȘTIUT CĂ NU POT TRĂI FĂRĂ EA
Niciuna dintre versiunile lui Brian nu era în concordanță
cu rezultatele autopsiei.
Singura cauză a morții sale a fost strangularea.
Nu se asemăna absolut deloc cu ce a spus el.
ÎMI PARE RĂU PENTRU FAMILIA EI, ÎI IUBESC
Brian a scris în scrisorile lui că vrea să vină la New York,
în Long Island, să vorbească cu mine și să mărturisească ce a făcut,
ca să-l omorâm.
VOIAM SĂ-I LAS SĂ MĂ OMOARE
Mi s-a părut ciudat că a scris în carnețel:
„Nu-i implicați pe părinții mei. Nu au făcut nimic rău.”
Biletul Robertei cu titlul „Arde-l după ce citești” e dezgustător.
Eu îmi iubesc mama,
dar mi-aș face griji dacă mi-ar trimite așa o scrisoare.
Prima dată când am văzut acea scrisoare,
am fost șocați și furioși.
Cum a putut să scrie o asemenea scrisoare?
E dezgustător!
Mi s-a făcut greață.
I-a spus…
că-i aduce o lopată ca să îngroape cadavrul.
Încă nu știm cât de mult au fost implicați părinții lui Brian.
Dar știm că pe 29 august, Brian și-a sunat părinții de câteva ori.
S-au sunat reciproc de câteva ori.
Am aflat că le-a spus că Gabby a dispărut și că are nevoie de avocat.
Am aflat că Brian și-a sunat cu disperare părinții,
cerându-le ajutor fiindcă Gabby a murit.
Atunci părinții lui au transferat bani unui avocat.
Și-au contactat avocatul, au semnat un cec gros
și i-au spus că tot ce știu e că ea a dispărut.
Nu știm nimic.
O să cheltuiești 25.000 de dolari, munciți din greu,
pe un avocat tocmai din Wyoming?
Fără să întrebi unde e fata?
E o prostie mare cât casa.
Cred că suma de bani oferită avocatului
a fost pentru a apăra pe cineva acuzat de crimă.
În acel moment, știam că n-o să ne apropiem de răspunsurile
la care speram,
fiindcă cei doi care știau ce s-a întâmplat
erau morți.
Imaginea mea despre Brian a fost distrusă complet.
A făcut ceva groaznic.
Așa ceva e de neiertat.
Am fost prietena lui Brian, dar am fost foarte apropiată și de Gabby.
A ATINS LUMEA
Mă gândesc nonstop la familia ei.
O plângem zilnic.
Poți zâmbi, dar suferința o să rămână.
- Nu dispare. - Niciodată.
OCTOMBRIE 2022
O să vizităm zona Teton și Spread Creek.
O să vedem ce-i acolo.
Am decis ca toată familia să meargă în locul unde Gabby a fost găsită.
I-am luat pe frații lui Gabby.
I-am luat cu noi și pe Jackson și Rose.
Imediat ce am aterizat, am putut spune doar atât: „Dumnezeule!”
Atât de frumos era!
Suntem la Spread Creek.
E o zi frumoasă.
O să mergem la locul unde-au găsit-o.
Odată ajunși la locul căutat,
i-am simțit prezența și spiritul acolo.
Știu…
Te iubesc, Gabs!
Proaspăt, nou…
A fost un moment minunat.
Am adus cenușa lui Gabby,
iar copiii au găsit tot felul de locuri în care s-o împrăștie.
- Mamă, am aruncat-o bine. - Bine.
I-am aruncat cenușa cu sora ei mai mică și a fost atât de greu,
dar a fost exact ce și-ar fi dorit Gabby.
Mi-a făcut foarte bine să fim împreună.
În ziua aceea, ne-am simțit aproape de Gabby.
Am o fotografie, iar în mijloc se vede o sferă enormă.
Nu știu dacă lumea crede, dar e o sferă și știu că Gabby a fost cu noi.
Deși am pierdut-o pe Gabby, mulți alții au fost salvați datorită ei.
Primim mesaje în care ni se zice:
„Povestea lui Gabby m-a determinat să-mi părăsesc iubitul.
Am primit ajutor și acum mă descurc.”
E frumos și înduioșător.
Am înființat Fundația Gabby Petito.
Voiam să atragem atenția
asupra pericolelor și semnelor violenței domestice,
să conștientizăm toate astea și să le prevenim.
Dacă cauți ajutor și intri pe site-ul fundației Gabby Petito,
găsești chiar acolo un buton denumit „ajutor”.
Dacă faci click pe el, o să găsești resursele necesare.
Povestea asta e unică,
dar există foarte mulți oameni care au dispărut și…
Și ei sunt importanți.
Așadar munca mea e importantă.
La fel și viețile victimelor.
Am vorbit cu multe familii care încă își caută rudele dispărute,
iar lucrul ăsta e sfâșietor.
Povestea Petito a făcut să se vorbească despre cine primește atenție
și despre interesul mass-media pentru femeile albe dispărute.
Imaginați-vă ce cred cei din comunitatea din care Gabby a dispărut.
Ei știu că în ultimii zece ani au dispărut peste 700 de amerindieni,
dar nimeni n-a zis nimic.
Însă când o tânără albă a dispărut, întreaga lume a fost interesată.
Când am auzit, reacția inițială n-a fost una pozitivă.
M-a surprins că s-a vorbit despre culoarea pielii lui Gabby.
Nu spun că Gabby nu e importantă,
ci spun că în mass-media există un exces de reprezentare
a femeilor albe dispărute
și exact contrariul când femeile negre, maro și amerindiene dispar.
Apoi am început să cercetez.
Anul trecut, FBI-ul avea peste 89.000 de cazuri de persoane dispărute,
iar 45% erau oameni de culoare.
Doar despre câteva dintre ele s-a vorbit la știri.
Presa e foarte puternică.
Contează mult când fețele lor sunt cunoscute de toată lumea.
Un proiect de lege despre violența domestică e sprijinit în Congres,
dar și de părinții lui Gabby Petito.
N-ar trebui să-ți fie frică de cei dragi.
Părinții lui Petito au sprijinit la Utah proiectul de lege numărul 117,
prin care li s-ar impune polițiștilor să pună 11 întrebări
pentru a determina dacă un partener intim e în pericol de a fi rănit sau ucis.
Dacă chestionarul de evaluare pe care l-am studiat în ultimele săptămâni
ar fi fost folosit, iar în cazul lui Gabby n-a fost folosit,
cred că acum ar fi în viață.
Încă ne e greu să acceptăm că Gabby nu mai e alături de noi.
Sper că am făcut-o mândră, că ne privește de sus
și ne mulțumește că am vorbit în locul ei, când ea n-a mai putut.
Când mi-e dor de ea și mă întristez,
îi aud vocea spunându-mi: „Sunt bine, încetează.”
Ar vrea să mă simt bine și să-mi trăiesc viața.
E un mesaj foarte important.
Chiar înainte s-o cunosc pe Gabby, eram într-o relație abuzivă.
Gabby m-a convins că merit mai mult.
Aleg să-mi trăiesc viața, fiindcă asta și-ar dori Gabby.
Acum mi-e bine, iar ea ar fi mândră de asta.
Gabby chiar iubea viața.
O viață plină și trăită cu curaj.
Am fost foarte mândră de ea.
Ne-a inspirat să fim mai buni în fiecare zi.
PE 19 AUGUST 2021, GABBY PETITO ȘI-A LANSAT CANALUL DE YOUTUBE,
UNDE A PUBLICAT UN SINGUR VIDEOCLIP
ÎNAINTE SĂ FIE UCISĂ, VIDEOCLIPUL AVEA MAI PUȚIN DE 500 DE VIZUALIZĂRI
ACUM, VIDEOCLIPUL LUI GABBY ARE PESTE ȘAPTE MILIOANE DE VIZUALIZĂRI
ÎNCEPUTUL VIEȚII NOASTRE ÎN DUBĂ
ÎN STATELE UNITE, APROAPE JUMĂTATE DIN FEMEI
VOR FI AGRESATE DE PARTENER, ÎNTR-UN ANUMIT MOMENT AL VIEȚII
PENTRU ORICE CAZ DE VIOLENȚĂ DOMESTICĂ,
ACCESAȚI SITE-UL WANNATALKABOUTIT.COM
PÂNĂ ACUM, SOȚII LAUNDRIE NU AU FOST ACUZAȚI PENAL
ÎN 2022, FAMILIA PETITO-SCHMIDT A INTENTAT PROCES PENTRU OMOR DIN CULPĂ,
ÎNSĂ ÎN 2024 S-A TERMINAT CU O ÎNȚELEGERE
SOȚII LAUNDRIE ȘI-AU INSTRUIT AVOCATUL SĂ NU DECLARE NIMMIC
Subtitrarea: Marius Sechea